**Cógas a Riaradh**

**Rinne an Bord athbhreithniú ar an bpolasaí seo i Marta 2012 agus ghlac an Bord leis an dreacht seo i Marta 2012. Beidh athbhreithniú ar an bpolasaí seo i 2014 nó mar is gá.**

**Leanann Gaelscoil Bhaile Munna an comhairle atá leagtha síos ag an INTO agus an CPSMA. S’é sin:**

1. Mar riail ginearálta, níor chóir go mbeadh baint ag múinteoirí le cógas a riaradh ar dhaltaí. I gcuinsí eisceachtúla sa chás go n-aontaíonn an múinteoir baint a bheith aige/aici le cógas a riaradh tugann an INTO/CPSMA an chomhairle seo a leanas:

* Ba chóir do thuismitheoir(í) an dalta lena mbaineann scríobh chuig an mBord Bainistíochta agus iarraidh ar an mBord údarás a thabhairt do chomhalta den fhoireann teagaisc an cógas a riaradh. Ba chóir treoracha scríofa a bheith san iarratas freisin maidir leis an nós imeachta ba chóir a leanúint agus an cógas á riaradh.
* Féadfaidh an Bord Bainistíochta, i ndiaidh dóibh an cheist a bhreithniú, údarás a thabhairt do mhúinteoir chun cógas a thabhairt do dhalta. Má fhaigheann múinteoir údarás mar sin ba chóir go bhfaigheadh sé/sí treoir cheart ón mBord Bainistíochta.
* Níor chóir do mhúinteoir cógas a riaradh gan údarású sainiúil an Bhoird a bheith faighte.
* Agus é/í ag riaradh cógais ar dhaltaí, ba chóir do mhúinteoir an caighdeán cúraim a bheadh á chleachtadh ag tuismitheoir críonna agus cúramach a chur i bhfeidhm.
* Ba chóir don Bhord Bainistíochta lucht árachais na scoile a chur ar an eolas dá réir sin.
* Ba chóir don Bhord Bainistíochta féachaint le slánú a fháil ón tuismitheoir(í) maidir le haon dliteanas a d’fhéadfadh teacht aníos maidir leis an gcógas a riaradh.

Sa chás go gcuirtear an nós imeachta thuas luaite i bhfeidhm, ba chóir don bhord bainistíochta smaoineamh ar údarás a thabhairt do chomhalta foirne eile, an cógas a riaradh, sa chás go mbíonn an múinteoir a dhéanann é de ghnáth as láthair ón scoil.

Ba chóir don bhord socruithe a dhéanamh freisin chun cógas a stóráil go sábháilte.

2. Níor chóir d’aon mhúinteoir a bhíonn toilteanach cógais a riaradh é sin a dhéanamh, ach amháin faoi threoirlínte a bheidh rialaithe go dian, agus é/í a bheidh lánchinnte go mbeidh an riaradh sábháilte. Bheadh sé ciallmhar an toilteanas sin a chleachtadh i gcásanna éigeandála amháin. Glacann múinteoir a thógann freagracht as cógais a riaradh dualgas mór dlí air/uirthi féin ó thaobh na freagrachta a chomhlíonadh i gceart. Ní mór gach réamhchúram críonna a ghlacadh. Ní mór treoracha soiléire a fháil maidir le cógais a bhíonn le riaradh go rialta agus iad sin a leanúint go dian. Tugann an INTO/CPSMA an chomhairle seo a leanas:

1. ba chóir do thuismitheoir(í) an dalta lena mbaineann scríobh chuig an mBord Bainistíochta agus iarraidh ar an mBord údarás a thabhairt do chomhalta den fhoireann teagaisc an cógas a riaradh;
2. ba chóir treoracha scríofa a bheith san iarratas freisin maidir leis an nós imeachta ba chóir a leanúint agus an cógas á riaradh;
3. féadfaidh an Bord Bainistíochta, i ndiaidh dóibh an cheist a bhreithniú, údarás a thabhairt do mhúinteoir chun cógas a thabhairt do dhalta. Má fhaigheann múinteoir údarás mar sin ba chóir go bhfaigheadh sé/sí treoir cheart ón mBord Bainistíochta;
4. níor chóir do mhúinteoir cógas a riaradh gan údarású sainiúil an Bhoird a bheith faighte;
5. agus é/í ag riaradh cógais ar dhaltaí, ba chóir do mhúinteoir an caighdeán cúraim a bheadh á chleachtadh ag tuismitheoir críonna agus cúramach a chur i bhfeidhm;
6. ba chóir don Bhord Bainistíochta árachóirí na scoile a chur ar an eolas dá réir sin;
7. ba chóir don Bhord Bainistíochta féachaint le slánú a fháil ón tuismitheoir(í) maidir le haon dliteanas a d’fhéadfadh teacht aníos maidir leis an gcógas a riaradh.

**Ba choir na pointí thuas luaite a chur in iúl d’aon tuismitheoir a chuireann ceist ar mhúinteoir cógas/drugaí a riaradh. Ba cheart an príomhoide a chur ar an eolas freisin agus comhairle a lorg má tá amhras ar bith ag baint leis na treoracha seo.**

Ba chóir don Bhord Bainistíochta socruithe a dhéanamh freisin chun an cógas a stóráil go sábháilte agus nósanna imeachta a bheith ann chun cógas a riaradh sa chás go mbeadh an múinteoir údaraithe as láthair. Is faoin tuismitheoir a bheidh sé seiceáil gach maidin cibé an bhfuil an múinteoir údaraithe sa scoil nó nach bhfuil mura ndéantar socrú malartach go háitiúil.

3. Níor chóir do mhúinteoirí aon rud a dhéanamh i gcásanna éigeandála ach mar is gá dóibh a dhéanamh agus mar atá oiriúnach chun anacair mhór a mhaolú nó chun dochar eile nach féidir a dheisiú a chosc. Ba chóir cóir leighis cógasaíochta a fháil chomh luath agus is féidir i gcásanna éigeandála.

Ba chóir do scoileanna nuair is féidir leo, iarraidh go socródh dochtúirí amanna le haghaidh cógais, ionas nach dtiteann siad ar aon am le ham na scoile.

Tá sé tábhachtach go n-iarrfadh Boird Bhainistíochta ar thuismitheoirí a chinntiú go gcuirtear múinteoirí ar an eolas i scríbhinn faoi aon riocht leighis a bhíonn ar aon leanbh ina rang. D’fhéadfadh leanaí a bhfuil titimeas nó diaibéiteas orthu nó leanaí a bhfuil sé de chlaonadh acu siondróm turraing anaifiolachtach a fháil, taom a fháil ag am ar bith agus tá sé riachtanach, mar sin, na comharthaí a aithint ionas gur féidir le duine cuí cóir leighis a thabhairt má bhíonn gá leis.

**An Bord Bainistíochta**

* Leantar i gcónaí nósanna imeachta, ag teacht le treoirlínte INTO/CPSMA, nuair a dhéanann tuismitheoirí iarratas ar an mBord Bainistíochta go ndéanfadh múinteoir cógas a riaradh.

**Múinteoirí**

* Leantar nósanna imeachta, ag teacht le treoirlínte INTO/CPSMA, nuair a dhéanann tuismitheoirí iarratas ar an mBord Bainistíochta go ndéanfadh múinteoir cógas a riaradh.
* Sa chás go bhfuil riocht leighis ar leith ar leanbh, bíonn a fhios ag an bhfoireann cad iad na comharthaí a bheadh ann i gcás ionsaithe/tinnis a bheadh ar an leanbh sin. Sa chás go dteastódh sé, tá oiliúint curtha ar fáil maidir le cógais a riaradh chun déileáil le cásanna den sórt sin.
* Nuair a bhíonn an múinteoir atá ainmnithe chun an cógas a riaradh as láthair, bíonn múinteoir eile ar an bhfoireann ann chun an cógas a riaradh.
* I gcás éigeandála, déanfaidh an príomhoide nó leasphríomhoide riaradh ar an gcógas.
* Deanann an Bord Bainistíochta cinnte go bhfuil treoracha soiléire faighte ag múinteoir/í ón tuismitheoir/ó dhuine eile níos cáilithe maidir le conas agus cathain go díreach ba chóir an cógas a riaradh.
* Bíonn an fhoirm slánaíochta comhlánaithe.
* Cuirtear múinteoirí ar an eolas faoi shocruithe ó bhliain go bliain ag na cruinnithe ag tús na bliana.
* Déanann an príomhoide cinnte go bhfuil an stóráil sábháilte agus go bhfuil teacht shábháilte ar an gcógas.
* Bíonn sonraí teagmhála suas chun dáta ar fáil i gcás tuismitheoirí/caomhnóirí.
* Bíonn uimhreacha éigeandála ar fáil.
* Déantar athbhreithniú ar an bpolasaí seo gach bliain.

Pádraig B. Mac Criostail

Cathaoirleach an Bhoird Bainistíochta

Marta 2012